Karen Uhlenbeck
Karen Keskulla Uhlenbeck (sündinud 24. augustil 1942 Clevelandis Ohio osariigis) on Ameerika Ühendriikide matemaatik. 1964. aastal sai ta bakalaureusekraadi Michigani Ülikoolist. Magistri- ja doktorikraadi sai ta Brandeisi Ülikoolist. Tema üks tähtsamaid uurimisvaldkondi on olnud geomeetriline analüüs. Ta on töötanud muuhulgas Illinoisi Ülikoolis Urbana–Champaignis, Illinoisi Ülikoolis Chicagos, Chicago Ülikoolis ja Texase Ülikoolis Austinis. 2007. aastal võeti ta Ameerika Filosoofiaseltsi liikmeks. 2019. aastal pälvis ta esimese naisena Abeli auhinna. Tema neiupõlvenime oli Keskulla. Nimi tuleneb tema vanaisalt, kelle perekonnanimi oli Keskküla ja kes oli eestlane.